అందరం శ్రమిస్తేనే అత్యుత్తమ ఫలితాలు | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
అందరం శ్రమిస్తేనే అత్యుత్తమ ఫలితాలు
గుంటూరు, సెప్టెంబర్ 5: ఆకాశమే హద్దుగా ఎదిగే అవకాశం విద్యార్థులకు ఉందని, ఆ దిశగా వారిని నడిపించే దిక్సూచిలా ఉపాధ్యాయులు ఉండాలని రాష్ట్ర ముఖ్యమంత్రి నారా చంద్రబాబు నాయుడు పిలుపునిచ్చారు. విద్యార్థులను ఉత్తమ పౌరులుగా తీర్చిదిద్దడం ద్వారా రాష్ట్రాన్ని మేలైన మానవ వనరులకు గమ్యస్థానంగా మలచాలని, ఈ బాధ్యతను ఉపాధ్యాయులు తీసుకోవాలని కోరారు. మానవ వనరుల అభివృద్ధికే బడ్జెట్‌లో ఎక్కువ నిధులు ఖర్చు చేస్తున్నామని ముఖ్యమంత్రి వెల్లడించారు. బుధవారం మంగళగిరిలో జరిగిన గురుపూజోత్సవ వేడుకలను జ్యోతి ప్రజ్వలనతో ప్రారంభించి సర్వేపల్లి రాధాకృష్ణన్ విగ్రహానికి ముఖ్యమంత్రి పూలమాల వేసి నివాళులర్పించారు. ఈ సందర్భంగా ముఖ్యమంత్రి చంద్రబాబు మాట్లాడుతూ ఒక సాధారణ కుటుంబంలో పుట్టిన సర్వేపల్లి రాధాకృష్ణన్ రాష్టప్రతిగా ఎదగడం ఆయన పట్టుదలకు నిదర్శనమని గుర్తుచేశారు. అదేపట్టుదల, స్ఫూర్తి ఇప్పుడు అందరికీ కావాలన్నారు. రాధాకృష్ణన్ వంటి వ్యక్తి తెలుగు గడ్డపై పెరగడం మనకు గర్వకారణమన్నారు. ఆంధ్రప్రదేశ్‌ను విజ్ఞానాంధ్రప్రదేశ్‌గా, ఎడ్యుకేషన్ హబ్‌గా తీర్చిదిద్దడమే తన లక్ష్యమని వివరించారు. తాను రాష్ట్రంలో నెంబర్ వన్ కూలీలా కష్టపడుతున్నానని, అందరం అదేస్థాయిలో శ్రమిస్తే అత్యుత్తమ ఫలితాలు సాధించవచ్చని చెప్పారు. తనను జీవితంలో ఎక్కువ ప్రభావితం చేసింది గురువులేనని, తనకు వారిపై అచంచల విశ్వాసం, నమ్మకం ఉందన్నారు. ఉపాధ్యాయుల సమస్యలను పరిష్కరించేందుకు తాను సిద్ధంగా ఉన్నానంటూ ముఖ్యమంత్రి భరోసా ఇచ్చారు. సమాజంలో సమస్యలకు పరిష్కారం చూపేదిగా చదువు ఉండాలని ఆకాంక్ష వ్యక్తంచేసిన ముఖ్యమంత్రి ఒత్తిడి నడుమ విద్యను అభ్యసించే పరిస్థితి ఉండకూడదని, ఆహ్లాదంగా, ఆనందంగా విద్యను ఆర్జించేలా చూడాలన్నారు. ఉపాధ్యాయులు 24 గంటలు తరగతి గదుల్లోనే గడపకుండా ప్రకృతిని ప్రేమిస్తూ సేదతీరాలని, ఒత్తిడి తగ్గించుకోవాలని సూచించారు. రాష్ట్రంలోని ప్రభుత్వ పాఠశాలలు, కళాశాలలకు నరేగా నిధులతో ప్రహరీ గోడలు నిర్మించడంతో సహా 2022 నాటికి అన్ని జూనియర్ కళాశాలలకు సొంత భవనాలు సిద్ధం చేయాలని సంకల్పించామని తెలిపారు. రాష్ట్రంలో కొత్తగా మరికొన్ని ప్రభుత్వ పాఠశాలలు, కళాశాలలు ప్రారంభిస్తున్నామని, అలాగే ఉపాధ్యాయుల నియామకాలు కూడా చేపడతామని చెప్పారు. డ్రాప్ అవుట్స్ భారీగా తగ్గించగలగడం, 2014కు ముందు విద్యారంగంలో వెనుకబడిన రాష్ట్రాన్ని ప్రస్తుతం దేశంలోనే 3వ ర్యాంకులో నిలబెట్టడం ప్రభుత్వ విజయాలుగా పేర్కొన్నారు. ఉమ్మడి ఆంధ్రప్రదేశ్‌లోనూ పెద్ద ఎత్తున ఉపాధ్యాయ నియామకాలు చేపట్టామని, హైస్కూళ్లు కూడా సరిపడాలేని రంగారెడ్డి జిల్లాలో 200కిపైగా ఇంజనీరింగ్ కళాశాలలు నెలకొల్పేలా చూశామని ముఖ్యమంత్రి చంద్రబాబు వివరించారు. అమరావతికి ప్రముఖ విద్యాసంస్థలు తరలివస్తున్నాయని, దేశంలో ఏ రాష్ట్ర రాజధానిలోనూ ఇన్ని విద్యాసంస్థలు లేవన్నారు.
నిత్య విద్యార్థి సీఎం : మంత్రి గంటా
విద్య, విజ్ఞానం అంటే ఎంతో ఆసక్తి చూపే ముఖ్యమంత్రి గతంలో ఏ ప్రభుత్వం చేయనంతగా విద్యాభివృద్ధికి 25 వేల కోట్లు ఖర్చుపెట్టారని మానవ వనరుల శాఖ మంత్రి గంటా శ్రీనివాసరావు అన్నారు. సుదీర్ఘ రాజకీయ అనుభవం, ఎంతో జ్ఞానం ఉన్నా కొత్త విషయాలు నేర్చుకునేందుకు ముఖ్యమంత్రి నిత్య విద్యార్థిలా ముందుంటారని చెప్పారు. అనంతరం రాష్ట్ర ఉత్తమ ఉపాధ్యాయులుగా ఎంపికైన వారికి సీఎం చేతుల మీదుగా పురస్కారాలు ప్రదానం చేశారు.
చిత్రాలు..సర్వేపల్లి రాధాకృష్ణన్ విగ్రహానికి పూలమాలలు వేసి నివాళులర్పిస్తున్న ముఖ్యమంత్రి చంద్రబాబు నాయుడు
andaram shramistene atyuttama phalitaalu | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
andaram shramistene atyuttama phalitaalu
gunturu, september 5: aakaasame haddugaa edige avakaasam vidyaarthulaku undani, aa disagaa vaarini nadipinche diksuchila upaadhyaayulu undaalani rashtra mukhyamantri nara chandrababu nayudu pilupunicchaaru. vidyaarthulanu uttama pourulugaa teerchididdadam dwara rashtranni melaina manava vanarulaku gamyasthaanamgaa malachaalani, ee baadhyatanu upaadhyaayulu teesukovaalani koraru. manava vanarula abhivruddhike budgetlo ekkuva nidhulu kharchu chestunnamani mukhyamantri velladinchaaru. budhavaaram mangalagirilo jarigina gurupujotsava vedukalanu jyoti prajvalanatho praarambhinchi sarvepalli radhakrishnan vigrahaaniki mukhyamantri poolamaala vesi nivaalularpinchaaru. ee sandarbhamgaa mukhyamantri chandrababu maatlaadutuu oka saadhaarana kutumbamlo puttina sarvepalli radhakrishnan raashtapratigaa edagadam aayana pattudalaku nidarsanamani gurtuchesaaru. adepattudala, sphurthy ippudu andarikee kavalannaru. radhakrishnan vanti vyakti telugu gaddapai peragadam manaku garvakaaranamannaaru. aandhrapradeshna vignaanaandhrapradesh, education habaga teerchididdadame tana lakshyamani vivarinchaaru. taanu rashtramlo nembar van kulila kashtapadutunnanani, andaram adesthaayilo shramiste atyuttama phalitaalu saadhinchavacchani cheppaaru. tananu jeevitamlo ekkuva prabhaavitam chesindi guruvulenani, tanaku vaaripai achanchala vishwaasam, nammakam undannaaru. upaadhyaayula samasyalanu parishkarinchenduku taanu siddamgaa unnaanantuu mukhyamantri bharosa icharu. samaajamlo samasyalaku parishkaaram chuupedigaa chaduvu undaalani aakanksha vyaktamchaesina mukhyamantri ottidi naduma vidyanu abhyasinche paristhiti undakudadani, aahlaadamgaa, aanandamgaa vidyanu arjinchela chuudaalannaaru. upaadhyaayulu 24 gantalu taragati gadullone gadapakunda prakrutini premistuu sedatiiraalani, ottidi tagginchukovalani suuchimchaaru. rashtramloni prabhutva paatasaalalu, kalaasaalalaku narega nidhulatho prahari godalu nirminchadamtho sahaa 2022 naatiki anni joonier kalaasaalalaku sonta bhavanalu siddham cheyalani sankalpinchaamani telipaaru. rashtramlo kottagaa marikonni prabhutva paatasaalalu, kalaasaalalu praarambhistunnaamani, alaage upaadhyaayula niyaamakaalu kuudaa chepadatamani cheppaaru. drap avuts bhariga tagginchagalagadam, 2014ku mundu vidyaarangamlo venukabadina rashtranni prastutam desamlone 3va ryaankulo nilabettadam prabhutva vijayaluga perkonnaru. ummadi aandhrapradeshameloo pedda ettuna upadhyaya niyaamakaalu chepattamani, haiskoollu kuudaa saripadaaleni rangareddy jillaalo 200kipaigaa injaneering kalaasaalalu nelakolpela chusamani mukhyamantri chandrababu vivarinchaaru. amaravatiki pramukha vidyaasamsthalu taralivastunnaayani, desamlo e rashtra raajadhaaniloonuu inni vidyaasamsthalu levannaru.
nitya vidyaarthi cm : mantri ganta
vidya, vignaanam ante entho aasakti chuupee mukhyamantri gatamlo e prabhutvam cheyanantagaa vidyaabhivruddhiki 25 vela kotlu kharchupettaarani manava vanarula saakha mantri ganta srinivasarao annaru. sudeergha rajakeeya anubhavam, entho ghnaanam unna kotta vishayaalu nerchukunenduku mukhyamantri nitya vidyarthila munduntaarani cheppaaru. anantaram rashtra uttama upaadhyaayulugaa empikaina vaariki cm chetula meedugaa puraskaaraalu pradaanam chesaru.
chitraalu..sarvepalli radhakrishnan vigrahaaniki poolamaalalu vesi nivaalularpistunna mukhyamantri chandrababu nayudu